Diari Oficial de la Generalitat Valenciana


Sumari del DOGV 3128, del 24-11-1997 (1997/11127)

ORDRE de 10 de novembre 1997, de la Conselleria de Cultura, Educació i Ciència, per la qual es convoquen ajudes econòmiques per al lloguer d'habitatges per parelles joves.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3128

Data del DOGV
:   24-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11831


Data del document
:   10-11-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

3863 ORDRE de 10 de novembre 1997, de la Conselleria de Cultura, Educació i Ciència, per la qual es convoquen ajudes econòmiques per al lloguer d'habitatges per parelles joves. [97/C11615]
  
Les greus dificultats existents per a l'accés dels joves al món laboral i l'increment produït en els preus dels habitatges a causa de l'encariment del sòl provoquen que una gran quantitat de joves no puga accedir a la independència econòmica i es vegen obligats a continuar depenent de l'ajuda material de la família. Açò implica una postergació cap a un futur imprecís dels seus projectes de família i d'habitatge propis, molt més frustrant com més necessària és aquesta independència d'acord amb el pes de la tradició, de les circumstàncies de la vida moderna o d'ambdós factors. Els joves es veuen així afectats, no solament en el terreny material (economia i habitatge) sinó també en l'afectiu i el social.
  
Amb la finalitat de contribuir a pal×liar aquesta situació i en el context competencial que estableix l'article 3 de la Llei 4/1989, de creació de l'Institut Valencià de la Joventut, l'Institut Valencià de la Joventut ha decidit facilitar els processos d'autonomia de les parelles joves mitjançant l'establiment d'ajudes econòmiques dirigides a contribuir a abordar les despeses resultants del lloguer d'habitatges on constituir el nucli convivencial.
  
En virtut de tot açò,
  
ORDENE
  
Article 1
  
És la finalitat d'aquesta ordre posar a l'abast de parelles joves amb recursos insuficients un suport econòmic dirigit a contribuir a les despeses procedents del lloguer d'habitatge destinat a domicili habitual, sempre que l'habitatge radique a la Comunitat Valenciana.
  
Article 2
  
Les subvencions establertes en aquesta disposició seran a càrrec del programa Ajudes als Joves per a Lloguer d'Habitatge Propi, a través de la línia de subvenció 4.12 del pressupost de l'institut Valencià de la Joventut per a 1997, per un import màxim de 11.544.172 de pessetes.
  
Article 3
  
Correspon al director general de l'Institut Valencià de la Joventut la resolució d'aquesta convocatòria.
  
Article 4
  
1. Podran ser beneficiaris de les ajudes regulades en aquesta ordre aquelles parelles un dels components de les quals, almenys, siga valencià, sempre que complisquen, a més, els requisits següents:
  
a) Que els ingressos conjunts no superen el doble del salari mínim interprofessional.
  
b) Que, en el moment de la publicació d'aquesta ordre, l'edat d'ambdós oscil×le entre els 18 i els 29 anys. No obstant això, també podran sol×licitar les ajudes els joves menors de 18 anys que hagen aconseguit l'emancipació.
  
c) Que el lloguer mensual no supere la quantitat de 50.000 pessetes.
  
2. El propietari de l'habitatge objecte de la subvenció no podrà ser parent de cap d'ambdós joves fins al quart grau de consanguinitat o fins al segon d'afinitat.
  
Article 5
  
Les ajudes estan dirigides al pagament dels lloguers d'habitatge i podran abastar un import màxim de 300.000 pessetes anuals.
  
Per a la concessió es tindran en compte els criteris següents:
  
1. Si els ingressos conjunts no superen el salari mínim interprofessional, es podran concedir fins a 25.000 pessetes mensuals.
  
2. Si els ingressos superen el salari mínim interprofessional, sense excedir-lo en un 50%, es podran concedir fins a 18.750 pessetes mensuals.
  
3. Si els ingressos superen la previsió de l'apartat anterior, sense excedir el doble del salari mínim interprofessional, es podran concedir fins a 12.500 pessetes mensuals.
  
Tindran preferència per a l'obtenció de les ajudes les parelles els ingressos de les quals es troben dins del que preveu l'apartat 1 d'aquest article.
  
Dins de cada apartat, tindran preferència les parelles que tinguen càrregues familiars, després de fer-ne la justificació prèvia.
  
Article 6
  
A la sol×licitud de l'ajuda s'haurà d'adjuntar la documentació següent:
  
1. Declaració jurada firmada per cadascun dels membres de la parella en què consten els punts següents:
  
a) No ser propietari de cap habitatge en la localitat on està ubicat l'habitatge llogat.
  
b) No tenir parentiu de consanguinitat fins al quart grau ni d'afinitat fins al segon grau amb l'arrendador.
  
c) El compromís d'ocupar com a primer habitatge aquell per al qual es sol×licita subvenció.
  
2. Fotocòpia confrontada del document nacional d'identitat d'ambdós membres de la parella, o certificat de residència legal a l'Estat espanyol, si s'escau.
  
3. Certificat d'empadronament al municipi on radica l'habitatge llogat o que es pretén llogar.
  
4. Declaració de l'impost sobre la renda de les persones físiques d'ambdós membres de la parella corresponent a l'any 1996. En cas de no haver realitzat aquesta declaració, hauran d'aportar els justificants dels ingressos percebuts per tots dos i la certificació negativa expedida per l'Agència Estatal Tributària.
  
5. Certificat de matrimoni o d'inscripció en el Registre d'Unions de Fet de la Comunitat Valenciana, que està sota la dependència de la Conselleria d'Economia, Hisenda i Administració Pública, o de la seua sol×licitud.
  
6. Dades bancàries per a l'ingrés, si s'escau, de la subvenció.
  
7. Contracte de lloguer.
  
Article 7
  
Les sol×licituds i la documentació annexa es presentaran a la seu de l'Institut Valencià de la Joventut (carrer de l'Hospital, 11, de València) durant el termini d'un mes comptador a partir de la publicació d'aquesta ordre en el Diari Oficial de la Generalitat Valenciana; també es podrà presentar per qualsevol dels mitjans que estableix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
De conformitat amb la Instrucció 6/1996 de la Secretaria General de la Conselleria de Cultura, Educació i Ciència, si el termini acaba en dies que, encara que no siguen festius siguen inhàbils, com també els dissabtes i els dies 24 i 31 de desembre o qualsevol altre que reglamentàriament s'hi declare, s'entendran prorrogats fins al primer dia hàbil següent.
  
Article 8
  
Si la documentació presentada té algun defecte esmenable, es requerirà les persones interessades perquè en el termini improrrogable de 10 dies en corregisquen els defectes advertits. Altrament, de conformitat amb el que disposa l'article 71 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, es considerarà que desisteixen de la petició i l'expedient s'arxivarà sense cap tràmit més.
  
Article 9
  
El director general de l'Institut Valencià de la Joventut resoldrà en el termini màxim d'un mes a partir de l'acabament del termini per a la presentació de les sol×licituds, que s'entendran desestimades si no recau resolució dins d'aquest termini.
  
Article 10
  
Contra les resolucions del director general de l'Institut Valencià de la Joventut podrà formular-se un recurs ordinari davant del conseller de Cultura, Educació i Ciència, en el termini d'un mes comptador a partir de la seua notificació.
  
Article 11
  
1. Són obligacions dels beneficiaris:
  
a) Llogar l'habitatge per destinar-lo a domicili permanent de la parella.
  
b) Acreditar davant de l'Institut Valencià de la Joventut el pagament del lloguer de l'habitatge mitjançant la presentació dels rebuts corresponents.
  
c) Sotmetre's a les actuacions de control quant a les ajudes concedides.
  
d) Comunicar a l'Institut Valencià de la Joventut l'obtenció de subvencions o ajudes per a la mateixa finalitat procedents de qualssevol administracions o ens públics.
  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
  
L'import de les subvencions rebudes en cap cas no podrà ser de tal quantia que, aïlladament o en concurrència amb subvencions o ajudes d'altres administracions o ens públics o privats, supere el cost del lloguer.
  
En aquest cas, si la subvenció principal és l'atorgada per l'Institut Valencià de la Joventut, serà procedent el reintegrament de l'excés obtingut sobre el cost del lloguer.
  
Article 12
  
1. Les parelles a les quals els haja estat concedida l'ajuda la rebran després de fer la prèvia justificació del compliment de la seua finalitat mitjançant la presentació, fins al dia 10 de desembre de 1997, dels documents següents:
  
a) Rebuts de lloguer per l'import, com a mínim, de la quantitat subvencionada.
  
b) Certificat de l'Agència Tributària i de la Conselleria d'Economia i Hisenda, que acredite que ambdós membres de la parella es trobaven al corrent de les seues obligacions tributàries en el moment en què va acabar el termini de presentació de sol×licituds.
  
c) Certificat de la Seguretat Social que acredite que ambdós membres de la parella es trobaven al corrent de les seues obligacions davant de la Seguretat Social en el moment en què va acabar el termini de presentació de sol×licituds.
  
d) Certificat en què conste que ambdós membres de la parella han estat empadronats en l'habitatge llogat per al qual han rebut l'ajuda, des del moment de la concessió de la subvenció, o a partir del mes següent a la seua notificació, si s'esqueia.
  
2. L'incompliment de la justificació de la subvenció suposarà la pèrdua del dret al seu cobrament.
  
DISPOSICIÓ FINAL
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
Contra ella es podrà interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació, després de fer-ne la comunicació prèvia a la Conselleria de Cultura, Educació i Ciència.
  
València, 10 de novembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ